Nimi Tuvastamisandmed Põhjendus Loetellu kandmise kuupäev

„136 JEBELLI Peyman پیمان جبلی Sünniaeg: 25.1.1967 Sünnikoht: Teheran, Iraan Kodakondsus: Iraan Sugu: mees Ametikoht: Iraani Islamivabariigi ringhäälingu (IRIB) direktor Peyman Jebelli on Iraani Islamivabariigi ringhäälingu (IRIB) direktor, kusjuures IRIB on kurikuulus selle poolest, et edastab režiimi sõnumeid. IRIB takistab ja piirab väga suurel määral teabe vaba edastamist Iraani rahvale. Peale selle osaleb IRIB aktiivselt režiimi kritiseerivate isikute ähvardamiste ja vägivalla abil saadud sunniviisiliste „ülestunnistuste“ korraldamisel ja levitamisel. Neid „ülestunnistusi“ levitatakse sageli pärast avalikke meeleavaldusi või enne hukkamist, et üldsuse vastureaktsiooni vähendada. IRIBi direktorina on Jebelli vastutav IRIBi tegevuse ja selle poolt uudistena esitatava sisu eest. 12.12.2022

Vaatamata sellele, et mitu silmapaistvat riigi ringhäälinguga seotud isikut loobusid hiljuti oma ametist ja eemaldusid Iraani režiimi vägivaldsest reageerimisest 2022. aastal toimunud meeleavaldustele, jätkab Jebelli tegevust oma ametikohal. Asjaolu, et kõrgeim juht Ali Khameni kinnitas tema nimetamise Iraani peamise ametliku uudisteallika direktoriks, näitab tema ideoloogilist lähedust režiimiga. Seetõttu vastutab ta inimõiguste raskete rikkumiste eest Iraanis.

137. REZVANI Ali رضوانی علی Sünniaeg: 1984 Kodakondsus: Iraan Sugu: mees Ametikoht: Iraani Islamivabariigi ringhäälingu (IRIB) reporter ja uudisteankur/saatejuht, kes käsitleb poliitilisi ja julgeolekut puudutavaid teemasid Ali Rezvani on Iraani Islamivabariigi ringhäälingu (IRIB) reporter ja uudisteankur/saatejuht, IRIBi igaõhtuses kell 20.30 algavas uudisteprogrammis. IRIB on riigi kontrolli all olev Iraani meediaorganisatsioon ning selle ülesanne on levitada valitsuse antavat teavet. IRIBi igaõhtune kell 20.30 algav uudistesaade, mida levitatakse kanalil 2 (Channel 2), on riigi suurim uudisteprogramm ja see on peamine platvorm, mille kaudu rakendatakse julgeolekujõudude, kaasa arvatud luureministeeriumi (MOIS) ja islami revolutsioonilise kaardiväe (IRGC) tegevuskavasid. Dokumenteeritud juhtumite põhjal on näha, et kell 20.30 algavas uudistesaates näidatakse sunniviisilisi ülestunnistusi. 12.12.2022

Ali Rezvani on IRIBi reporterina osalenud ülekuulamistel, kus on tehtud sunniviisilisi ülestunnistusi, mistõttu osaleb ta otseselt inimõiguste rikkumises ja aitab nende toimepanemisele kaasa. Kell 20.30 algava uudistesaate ankruna edendab Rezvani Iraani julgeolekujõudude mõttelaadi, mis kiidab heaks rasked inimõiguste rikkumised nagu piinamine, meelevaldne vahistamine ja kinnipidamine. Samuti edendab Rezevani kriitikute vastast propagandat, et neid hirmutada ja õhutada nende väärkohtlemisele, millega ta rikub nende õigust väljendusvabadusele. Seetõttu vastutab ta Iraanis toimuvate inimõiguste raskete rikkumiste eest.

138. ZABIHPOUR Ameneh Sadat ذبیح پور آمنه سادات Sünniaeg: 7.8.1984 Sünnikoht: Iraan Kodakondsus: Iraan Sugu: naine Ametikoht: Iraani Islamivabariigi ringhäälingu (IRIB) reporter ja IRIBi välismaise pärsiakeelse meediagrupi juht Passi nr: 09324611 Ameneh Sadat Zabihpour on IRIBis välismaise pärsiakeelse meediagrupi juht, kusjuures IRIB on kurikuulus selle poolest, et edastab režiimi sõnumeid. IRIB takistab ja piirab väga suurel määral teabe vaba edastamist Iraani rahvale. Peale selle osaleb IRIB aktiivselt režiimi kritiseerivate isikute sunniviisiliste, ähvardamiste ja vägivalla abil saadud „ülestunnistuste“ korraldamisel ja levitamisel. Neid „ülestunnistusi“ levitatakse sageli pärast avalikke meeleavaldusi või enne hukkamist, et takistada vastuseisu üldsuse poolt. Vaatamata sellele, et mitu silmapaistvat riigi ringhäälinguga seotud isikut loobusid hiljuti oma ametist ja eemaldusid Iraani režiimi vägivaldsest reageerimisest 2022. aastal toimunud meeleavaldustele, jätkab Zabihpour tegevust oma ametikohal. Ta on üle kuulanud režiimi kriitikuid ja tootnud videoid sunniviisilistest ülestunnistustest. Seetõttu vastutab ta Iraanis toimuvate inimõiguste raskete rikkumiste eest. 12.12.2022

139. KHATAMI Seyyed Ahmad خاتمی سید احمد Sünniaeg: 8.5.1960 Sünnikoht: Semnan, Iraan Kodakondsus: Iraan Sugu: mees Ametikoht: Reedese palvuse imaam, juhtkonnaga seotud asjatundjate kogu liige Seyyed Ahmad Khatami on Teheranis tegutsev jäikade põhimõtetega vaimulik ja mõjukas reedese palvuse imaam. Samuti kuulub Khatami juhtkonnaga seotud asjatundjate kogusse, mis on Iraani üksus, mida seostatakse inimõiguste rikkumisega, sest see on eiranud põhiseadust. Riigivõimudega tihedalt seotud vaimulikuna ja suurt kuulajaskonda omades kasutab ta oma seisukohta ära selleks, et rünnata sõnavõttudes meeleavaldajaid ja õhutada nende vastast vägivalda. Ta mitte ainult ei kaitse Iraani julgeolekujõudude repressiivseid tegusid, vaid on mitu korda õhutanud meeleavaldajaid veelgi karmimalt kohtlema, sealhulgas kasutama surmanuhtlust. Seetõttu vastutab ta inimõiguste raskete rikkumiste eest Iraanis. 12.12.2022

140. MIRAHMADI Seyyed Majid مجید سید میراحمدی Sünnikoht: Iraan Kodakondsus: Iraan Sugu: mees Auaste: brigaadikindral Ametikoht: Iraani siseministri asetäitja Brigaadikindral Seyyed Majid Mirahmadi on Iraani siseministri asetäitja, kelle ülesanne on juhtida Iraanis toimuvates rasketes inimõiguste rikkumistes osalevate Iraani julgeoleku- ja politseijõudude tegevust. Iraani julgeoleku- ja politseijõud suruvad vägivaldselt maha meeleavaldusi, tulistades otse rahumeelsete meeleavaldajate pihta ja pidades meelevaldselt kinni inimesi, eirates täielikult nende inimõigusi. Oma ütlustes nimetab Mirahmadi proteste märuliks, mis peab lõppema, ning käsitab rahumeelsetel meeleavaldustel osalejaid kurjategijatena ja ähvardab neid. Samuti tegeleb ta isiklikult tema vastutuse alla kuuluvate üksuste raskete inimõiguste rikkumise süüst puhtaks pesemisega, näiteks väidab ta, et 16aastane meeleavaldaja Nika Shakrami sooritas enesetapu. Teadete kohaselt on väga tõenäoline, et ta suri julgeolekujõudude käe läbi. Seetõttu vastutab ta Iraanis toimuvate inimõiguste raskete rikkumiste eest. 12.12.2022

141. MOUSAVI Sayyed Abdolrahim موسوی سید عبدالرحیم Sünniaeg: 1959/1960 Sünnikoht: Qom, Iraan Kodakondsus: Iraan Sugu: mees Auaste: kindralmajor Ametikoht: Iraani armee ülemjuhataja Kindralmajor Sayyed Abdolrahim Mousavi on Iraani armee ülemjuhataja. Sellel ametikohal vastutab ta selle eest, et Iraani armee osales režiimi vägivaldses reageerimises 2022. aastal toimunud meeleavaldustele. Mousavi kirjeldas mitu korda Iraanis toimuvaid meeleavaldusi märulina, mille on korraldanud ja kavandanud Iraani vaenlased, kujutades seeläbi meeleavaldajaid ohuna riigi julgeolekule. Ta kasutas protestiliikumises osalejate suhtes ähvardavaid väljendeid. Samuti avaldas ta tunnustust Iraani julgeolekujõudude vägivaldsele tegevusele meeleavaldajate suhtes, kirjeldades sellist tegevust kui tõhusat viisi Iraani vaenlaste neutraliseerimiseks. Seetõttu vastutab ta inimõiguste raskete rikkumiste eest Iraanis. 12.12.2022

142. BORMAHANI Mohsen محسن برمهانی Sünniaeg: 24.5.1979 Sünnikoht: Neishabur, Iraan Kodakondsus: Iraan Sugu: mees Passi nr: A54062245 (Iraan), kehtiv kuni 12.7.2026 Isikutunnistuse nr: 1063893488 (Iraan) Ametikoht: Iraani Islamivabariigi ringhäälingu (IRIB) asedirektor Mohsen Bormahani on Iraani Islamivabariigi ringhäälingu (IRIB) asedirektor, kusjuures IRIB on režiimi häälekandja. Oma ametikohal vastutab Bormahani IRIBi edastatava sisu eest. IRIB takistab ja piirab väga suurel määral teabe vaba edastamist Iraani rahvale. Peale selle osaleb IRIB aktiivselt režiimi kritiseerivate isikute sunniviisiliste, ähvardamiste ja vägivalla abil saadud „ülestunnistuste“ korraldamisel ja levitamisel. Neid „ülestunnistusi“ levitatakse sageli pärast avalikke meeleavaldusi või enne hukkamist, et takistada vastuseisu üldsuse poolt. Vaatamata sellele, et mitu silmapaistvat riigi ringhäälinguga seotud isikut loobusid hiljuti oma ametist ja eemaldusid Iraani režiimi vägivaldsest reageerimisest Iraanis 2022. aastal toimunud meeleavaldustele, jätkab Bormahani tööd asedirektori ametikohal ning on hiljuti oma sõnavõttudes režiimi kaitsnud. Seetõttu vastutab ta Iraanis toimuvate inimõiguste raskete rikkumiste eest. 12.12.2022

143. JOKAR Morteza جوکار مرتضا (teise nimega JOWKAR Morteza) Kodakondsus: Iraan Sugu: mees Auaste: kolonel Ametikoht: Iraani õiguskaitsejõudude ülem Sīstān va Balūchestāni provintsis Kolonel Morteza Jokar on Iraani õiguskaitsejõudude ülem Sīstān va Balūchestāni provintsis. Sellel ametikohal vastutab ta pärast Mahsa Amini surma 2022. aasta septembris toimunud tsiviilisikutest meeleavaldajate tegevuse vägivaldse mahasurumise eest Sīstān va Balūchestāni provintsis. Tema juhtimise alla kuuluvad üksused vastutavad selle eest, et 30. septembril 2022 Zāhedānis ja 4. novembril 2022 Khashis toimunud tapatalgutel tulistati meeleavaldajate pihta lahinglaskemoona, mille tagajärjel sai surma ja haavata kümneid inimesi. Samuti toimus tema juhiks olles 2022. aasta sügisel muid meeleavalduste vägivaldseid mahasurumisi teistes provintsi linnades (Saravan, Chabahar, Iranshahr, Rask, Sarbaz jt). Seetõttu vastutab ta Iraanis toimuvate inimõiguste raskete rikkumiste eest. 12.12.2022

144. SOURI Majid سوری مجید Kodakondsus: Iraan Sugu: mees Auaste: kolonel Ametikoht: Islami revolutsioonilise kaardiväe (IRGC) asekomandör Lorestani provintsis Kolonel Majid Souri on islami revolutsioonilise kaardiväe (IRGC) asekomandör Lorestani provintsis. Ta vastutab julgeolekujõudude poolse meeleavalduste vägivaldse mahasurumise eest 2022. aastal, eriti Khorramābādis, kus inimesed kogunesid selleks, et leinata Iraani teismelist Nika Shakramit, kes jäi kadunuks peatselt pärast Mahsa Amini surma. Seetõttu vastutab ta Iraanis toimuvate inimõiguste raskete rikkumiste eest. 12.12.2022

145. KARIMI Mohsen کریمی محصن Kodakondsus: Iraan Sugu: mees Auaste: brigaadikindral Ametikoht: Islami revolutsioonilise kaardiväe (IRGC) komandör Markazi provintsis Brigaadikindral Mohsen Karimi on islami revolutsioonilise kaardiväe (IRGC) komandör Markazi provintsis. Ta vastutab julgeolekujõudude poolse meeleavalduste vägivaldse mahasurumise eest 2022. aastal, mille käigus muu hulgas sai IRGC Araki kinnipidamiskeskuses surma 19aastane Mehrshad Shahidi. Seetõttu vastutab ta Iraanis toimuvate inimõiguste raskete rikkumiste eest. 12.12.2022

146. HEYDARNIA Alireza حیدرنیا علیرضا Kodakondsus: Iraan Sugu: mees Auaste: brigaadikindral Ametikoht: Islami revolutsioonilise kaardiväe (IRGC) komandör Alborzi provintsis Brigaadikindral Alireza Heydarnia on islami revolutsioonilise kaardiväe (IRGC) komandör Alborzi provintsis. IRGC vastutab meeleavaldajate vägivaldse represseerimise eest, eriti Alborzi provintsis Karajis 2022. aastal. Selles linnas surusid julgeolekujõud maha meeleavaldajaid, kes kogunesid meeleavalduste käigus hukkunute 40. surmapäeva tähistamiseks. 17. oktoobril 2022 röövisid Karaji julgeolekujõud haiglast 20aastase Armita Abbasi ja vägistasid teda korduvalt. Seetõttu vastutab ta Iraanis toimuvate inimõiguste raskete rikkumiste eest. 12.12.2022

147. GARSHASBI Amanollah گرشاسبی امانالله Kodakondsus: Iraan Sugu: mees Auaste: brigaadikindral Ametikoht: Islami revolutsioonilise kaardiväe (IRGC) asekomandör Sīstān va Balūchestāni provintsis Brigaadikindral Amanollah Garshasbi on islami revolutsioonilise kaardiväe (IRGC) asekomandör Sīstān va Balūchestāni provintsis. Ta juhib provintsis tegutsevat nn Salamani üksust. Sīstān va Balūchestāni provintsis on Iraani julgeolekujõud, sealhulgas IRGC, tarvitanud 2022. aastal toimunud meeleavalduste ajal meeleavaldajate vastu eriti jõhkrat vägivalda. 30. septembril 2022 leidis provintsi keskuses Zāhedānis aset Verine Reede, mil julgeolekujõud avasid tule Zāhedānis reedese palvuse ajal kujunenud meeleavaldusel osalejate pihta. Hinnangute järgi said tulistamises surma vähemalt 70 meeleavaldajat. Sellest saadik on jätkunud vägivalla tarvitamine meeleavaldustel osalejate vastu. Seetõttu vastutab Garshasbi Iraanis toimuvate inimõiguste raskete rikkumiste eest. 12.12.2022

148. REYHANI Bahman بهمن ریحانی Kodakondsus: Iraan Sugu: mees Auaste: brigaadikindral Ametikoht: Islami revolutsioonilise kaardiväe (IRGC) asekomandör Iraani lääneosas, vastutades Kermanshah' provintsi eest Brigaadikindral Bahman Reyhani on islami revolutsioonilise kaardiväe (IRGC) asekomandör Iraani lääneosas, vastutades Kermanshah' provintsi eest. Ta juhib provintsis tegutsevat nn Hazrat Nabi Akrami üksust. Kermanshah' provintsis on Iraani julgeolekujõud, seahulgas IRGC, tarvitanud vägivalda 2022. aastal toimunud meeleavalduste mahasurumiseks. Reyhani kuulub isikute hulka, kes vastutavad IRGC poolt Kermanshah' provintsis meeleavaldajate vastu toime pandud vägivalla eest. Seetõttu vastutab ta Iraanis toimuvate inimõiguste raskete rikkumiste eest. 12.12.2022

149. SHAHSAVARI Habib شهسواری حبیب Sünniaeg: 1963/1964 Kodakondsus: Iraan Sugu: mees Auaste: brigaadikindral Ametikoht: Islami revolutsioonilise kaardiväe (IRGC) provintsi tasandi Shohada üksuse komandör Lääne-Aserbaidžaani provintsis Brigaadikindral Habib Shahsavari on islami revolutsioonilise kaardiväe (IRGC) maavägede Shohada üksuse komandör Lääne-Aserbaidžaani provintsis. Tema kontrolli alla kuulunud IRGC üksused viisid Iraani kurdi piirkondades läbi meeleavaldajate vastaseid operatsioone. Eeskätt toimusid sellised 15. novembril 2022 alanud operatsioonid meeleavaldajate vastu Lääne-Aserbaidžaani linnades Piranshahr, Mahabad ja Bukan. IRGC üksused kasutasid nendes operatsioonides ebaproportsionaalset jõudu. Valitsusväliste organisatsioonide hinnangu kohaselt sai IRGC poolt Mahabadi ja Bukani linnades läbi viidud operatsioonide käigus surma vastavalt neli ja 12 inimest. Seetõttu vastutab ta Iraanis toimuvate inimõiguste raskete rikkumiste eest. 12.12.2022

150. ABDOLLAHPOUR Mohammad عبدللاهپور محمد Kodakondsus: Iraan Sugu: mees Auaste: brigaadikindral Ametikoht: Islami revolutsioonilise kaardiväe (IRGC) provintsi tasandi Qudsi üksuse komandör Gilani provintsis Brigaadikindral Mohammad Abdollahpour on islami revolutsioonilise kaardiväe (IRGC) provintsi tasandi Qudsi üksuse komandör Gilani provintsis. Gilani provintsis on Iraani julgeolekujõud, seahulgas Abdollahpouri juhitud IRGC jõud, tarvitanud vägivalda 2022. aastal toimunud meeleavalduste mahasurumiseks. Seetõttu vastutab ta Iraanis toimuvate inimõiguste raskete rikkumiste eest. 12.12.2022

151. MOSLEMI Siavash مسلمی سیاوش Kodakondsus: Iraan Sugu: mees Auaste: brigaadikindral Ametikoht: Islami revolutsioonilise kaardiväe (IRGC) provintsi tasandi Karbala üksuse komandör Mazandarani provintsis Brigaadikindral Siavash Moslemi on olnud alates 2020. aastast islami revolutsioonilise kaardiväe (IRGC) provintsi tasandi Karbala üksuse komandör Mazandarani provintsis. 2022. aastal korraldasid IRGC üksused tema juhtimisel operatsioone meeleavaldajate vastu ning nendes operatsioonides kasutati ebaproportsionaalset jõudu. Tegevusse sekkunud üksuste komandörina on Moslemi üks isikutest, kes vastutab meeleavaldajate vastu toime pandud vägivalla eest. Seetõttu vastutab ta Iraanis toimuvate inimõiguste raskete rikkumiste eest. 12.12.2022

152. ZULQADR Ahmad ذوالقدر احمد Kodakondsus: Iraan Sugu: mees Auaste: brigaadikindral Ametikoht: Islami revolutsioonilise kaardiväe (IRGC) provintsi tasandi Seyyed al-Shohada üksuse komandör Teherani provintsis Brigaadikindral Ahmad Zulqadr on olnud alates 2020. aasta novembrist islami revolutsioonilise kaardiväe (IRGC) provintsi tasandi Seyyed al-Shohada üksuse komandör Teherani provintsis. Samuti on ta IRGC Teheranis tegutseva üksuse asekomandör. Meedias esitatud teabe kohaselt valiti Zulquadr nimetatud ametikohale eeskätt seepärast, et tal on eriteadmised meeleavalduste mahasurumise kohta. 2022. aastal oli meeleavaldajate mahasurumine Teheranis eriti vägivaldne. Selles meeleavaldajate vastases vägivallas osalenud IRGC üksuste komandörina on ta seega vastutav inimõiguste raskete rikkumiste eest Iraanis. 12.12.2022

153. KASHKOULI Morteza کشکولی مرتضی Kodakondsus: Iraan Sugu: mees Auaste: brigaadikindral Ametikoht: Islami revolutsioonilise kaardiväe (IRGC) provintsi tasandi Hazrat Abulfazli üksuse komandör Lorestani provintsis Brigaadikindral Mohammad Abdollahpour on islami revolutsioonilise kaardiväe (IRGC) provintsi tasandi Hazrat Abulfazli üksuse komandör Lorestani provintsis. Tema kontrolli alla kuulunud IRGC üksused viisid 2022. aastal Iraani kurdi piirkondades läbi meeleavaldajate vastaseid operatsioone. Eeskätt viidi operatsioone läbi Lorestanis Khorramābādi linnas. IRGC üksused kasutasid nendes operatsioonides ebaproportsionaalset jõudu, kasutades meeleavaldajate vastu lahinglaskemoona. Nende IRGC üksuste komandörina kuulub Kashkouli nende isikute hulka, kes vastutavad mainitud vägivalla eest. Seetõttu vastutab ta Iraanis toimuvate inimõiguste raskete rikkumiste eest. 12.12.2022

154. BAYAT Isa یات عیسی Kodakondsus: Iraan Sugu: mees Auaste: kolonel Ametikoht: Islami revolutsioonilise kaardiväe (IRGC) 364. brigaadi (Shahid Nasirzadeh) komandör Lääne-Aserbaidžaani provintsis asuvas Mahabadis Kolonel Isa Bayat on islami revolutsioonilise kaardiväe (IRGC) 364. brigaadi (Shahid Nasirzadeh) komandör Lääne-Aserbaidžaani provintsis Mahabadis alates 2022. aasta juunist. Tema kontrolli alla kuulunud IRGC üksused viisid 2022. aastal Iraani kurdi piirkondades läbi meeleavaldajate vastaseid sõjalisi operatsioone. Eelkõige viidi need 15. novembril 2022 alanud operatsioonid läbi Mahabadis asunud meeleavaldajate vastu, kasutades ebaproportsionaalset jõudu ja põhjustades nelja inimese surma. Mainitud operatsioone läbi viinud IRGC üksuse komandörina on Bayat vastutav meeleavaldajate vastase vägivalla eest. Seetõttu vastutab ta Iraanis toimuvate inimõiguste raskete rikkumiste eest. 12.12.2022